… võib ette tulla ka Ungaris. Näiteks viisin oma sülearvuti parandusse. Vaeseke kannatas juba pikka aega kuuma- ja teadvuskaotuse hoogude all. Seekord valisin teise raviasutuse kui eelmine kord ja tulemus hämmastas mind ennastki. Esiteks oli  teenindajaks ungarlase kohta väga kena noormees, kes minu üllatuseks esitas vägagi adekvaatseid küsimusi minu arvuti tervise kohta. Ei küsinudki, kust ma pärit olen ja kuidas meie keeled suguluses on (mida muuhulgas on küsinud arst, kelle poole ma pöördusin viimases hädas aasta tagasi haige olles). Ja - ma loodan, et te loete seda istudes - juba järgmise päeva pärastlõunal helistati ja teatati mulle, et arvuti on korras, mingu ma järele. See on kiireim jahutusvahetus, mida ma senini näinud olen. Ka meie kõrgelt  arenenud Eestis läks sellega tükk maad rohkem aega. Müts maha.